wickkiey/tamil-wikipedia-markdown huggingface dataset:
# ஜேம்ஸ் கண்டோல்பினி

**ஜேம்ஸ் கண்டோல்பினி** அமெரிக்கத் திரைப்பட நடிகர் ஆவார். எச்பிஓ தொலைக்காட்சியில் வெளியான தி சோப்ரனோஸ் என்ற நாடகத் தொடரில் நடித்து பிரபலமானவர். இவர் எம்மி விருது, ஸ்கிரீன் ஆக்டர்ஸ் கில்ட் விருது, கோல்டன் குளோப் விருது ஆகியவற்றை பெற்றுள்ளார்.  
இவர் ஆவணப் படங்களையும் தயாரித்துள்ளார். இவர் முப்பதுக்கும் அதிகமான திரைப்படங்களிலும், ஐந்து தொலைக்காட்சித் தொடர்களிலும் நடித்துள்ளார். இனஃப் செட் என்ற திரைப்படத்திற்காக அபல விருதுகளைப் பெற்றார். தி சொப்ரனோஸ் என்ற நாடகமும் பல விருதுகளைப் பெற்றுத்தந்தது.
# 300: ரைஸ் ஒப் அன் எம்பையர்



**300: ரிஸ் ஒப் அன் எம்பிரே** இது 2014ஆம் ஆண்டு வெளியான அமெரிக்கா நாட்டின் அதிரடித் திரைப்படம். இந்த திரைப்படத்தை நோம் முர்றோ இயக்கியுள்ளார். இந்த திரைப்படத்தில் சல்லிவன் ஸ்டேபிள்டன், இவா கிரீன், லீனா ஹெஅடேய், ஹான்ஸ் மாதேசன், ரோட்ரிகோ சாண்டோரோ, ஹான்ஸ் மாதேசன் மற்றும் ஜாக் ஓ கோன்னெல் நடித்துள்ளார்கள்.  

## வெளியீடு
இந்த திரைப்படம் மார்ச் 7ம் திகதி 2014ம் ஆண்டு 3D மற்றும் ஐமேக்ஸ் 3D இல் வெளியானது. மார்ச் 7ம் திகதி தமிழ் மற்றும் ஆங்கிலம் மொழிகளில் இந்தியாவில் வெளியானது.  

## நடிகர்கள்
- சல்லிவன் ஸ்டேபிள்டன்
- இவா கிரீன்
- லீனா ஹெஅடேய்
- ஹான்ஸ் மாதேசன்
- ரோட்ரிகோ சாண்டோரோ
- ஹான்ஸ் மாதேசன்
- ஜாக் ஓ கோன்னெல்

## இசை
இந்த படத்துக்கு இசையமைப்பாளர் ஜன்கி சல் இசை அமைத்துள்ளார்.
# நீர்கொழும்புக் குடா



**நீர்கொழும்புக் குடா** என்பது இலங்கையின் தென்மேற்குப் பகுதியான நீர்கொழும்பிலுள்ள ஒரு மிகப்பெரிய கழிமுகக் குடாவாகும்.  

இந்தக் குடாவில் சில சிறிய ஆறுகளும் ஒரு கால்வாயும் கலக்கின்றன. இது ஒரு சிறிய கால்வாய் மூலம் வடக்கில் நீர்கொழும்பு நகருக்கருகில் கடலுடன் கலக்கிறது. இது அதிக மக்கள் தொகை கொண்ட வலயத்தால் சூழப்பட்டுள்ளதுடன் நெல் நிலங்கள், தென்னை பயிர்ச்செய்கை மற்றும் புல் நிலங்களாலும் சூழப்பட்டுள்ளது. இந்த நிலம் மீன்பிடிக்கும் விவசாயத்திற்கும் பயன்படுகிறது. இந்தக்குடா பெருந்தொகையான சதுப்பு நிலத்தைக் கொண்டுள்ளது. இந்தக்குடா கோர்மொரண்ட்ஸ், ஹீரோன்ஸ், எக்றேட்ஸ், கல்ஸ், டேர்ன்ஸ் போன்ற நீர்ப்பறவைகளையும் கவர்ந்து வருகிறது.
# ஹனி சிங்


**ஹனி சிங்**, இந்திய நாட்டு இசையமைப்பாளரும், பாடகரும் ஆவார். இவர் திரைப்படங்களிலும் நடித்துள்ளார். இவரது இயற்பெயர் ஹிர்தேஷ் சிங். இவர் பல இந்தித் திரைப்படங்களுக்கு இசையமைத்துள்ளார்.  

## தொழில்
ஷகல் பே மத் ஜா என்ற இந்தி படத்திற்கு பாடல் உருவாக்கி புகழ் பெற்றார். இவர் தமிழிலும் பாடல்களைப் பாடியுள்ளார். எதிர்நீச்சல் திரைப்படத்திலும் எதிர்நீச்சலடி என்ற பாடலை பாடினார். 2005 இல் பேஷி என்ற பாடல் தொகுப்பின் மூலம் பாடகராகினார். கடைசியாக, 2013 ஆண்டில் புளூ ஐஸ் என்ற பாடலை வெளியிட்டார். பஞ்சாபியிலும் பாடல்களைப் பாடி விருதுகளைப் பெற்றுள்ளார். இதுவரை இரண்டு இந்தி திரைப்படங்களில் நடித்துள்ளார்.  
`
# ஜியா கான்


**ஜியா கான்** திரைப்பட நடிகையும், பாடகியும் ஆவார். இவர் இந்தித் திரைப்படங்களில் நடித்துள்ளார். நிசப்த் என்ற திரைப்படத்தில் நடித்து, சிறந்த நடிகைக்கான விருதிற்கு பரிந்துரைக்கப்பட்டார். அண்மையில், ஹவுஸ்புல் என்ற இந்தித் திரைப்படத்தில் நடித்தார்.  
இவரது அப்பாவும் திரைப்பட நடிகர். இவரது இசுலாமியப் பெற்றோருக்கு, அமெரிக்காவின் நியூயார்க்கில் பிறந்தார். மன்ஹாட்டனில் கலைக் கழகத்தில் பயின்றவர். பாப் பாடல்களும் பாடியிருக்கிறார்.  
மூன்றே இந்தித் திரைப்படங்களில் நடித்திருந்த போதும், பெரும்புகழை எட்டியிருந்தார். 2013 ஆண்டில் தற்கொலை செய்துகொண்டார்.
# ஆஸ்கர் பிஸ்டோரியஸ்



**ஆஸ்கர் லெனர்ட் கார்ல் பிஸ்டோரியஸ்** (Oscar Leonard Carl Pistorius, பி. நவம்பர் 22, 1986) தென்னாப்பிரிக்காவைச் சேர்ந்த ஓட்டப் பந்தய வீரர். இவரது இயற்பெயர் ஆஸ்கர் லியோனார்டு கார்ல் பிஸ்டோரியஸ் என்பதாகும். இவருக்கு முட்டிக்கு கீழே கால்கள் இல்லை. மாற்றுத் திறனாளிகளுக்கான ஒலிம்பிக் போட்டிகளில் பங்கேற்றுள்ளார். போட்டிகளில் பங்கேற்று முதல் பரிசையும் பெற்றுள்ளார். 2012 கோடைகால ஒலிம்பிக்கில் தங்கப் பதக்கத்தை வென்றார் என்பது குறிப்பிடத்தக்கது.  

## சாதனைகள்
2004 தொடங்கி, 2008 வரையிலும் நடைபெற்ற போட்டிகளில் குறைந்த நேரத்தில் ஓடி தங்கம், வெள்ளி பதக்கங்களைப் பெற்றிருக்கிறார். இதில் நூறு மீட்டர், இருநூறு மீட்டர், நானூறு மீட்டர், தொடர் ஓட்டப் போட்டிகளும் அடங்கும். இவரது சாதனைகளைப் பாராட்டி தென்னாப்பிரிக்காவின் அதிபர் உயரிய விருதை வழங்கி பெருமைப்படுத்தினார். 2008 இல் டைம்ஸ் இதழ் வெளியிட்ட சிறந்த நூறு நபர்களில் இவருடைய பெயரும் இடம் பெற்றிருந்தது குறிப்பிடத்தக்கது.  

## கொலை வழக்கு
பிப்ரவரி 14, 2013 அன்று, பிரிட்டோரியாவில் பிஸ்டோரியஸ் வீட்டில் அவரது காதலி ரீவா ஸ்டீன்காம்ப் கொலை செய்யப்பட்டார். அடுத்த நாள் பிரிட்டோரியா காவல்துறை பிஸ்டோரியசை கைது செய்து அவர் மீது கொலை குற்றச்சாட்டியது. மார்ச் 3, 2014 அன்று, பிரிட்டோரியா உயர்நீதிமன்றத்தில் விசாரணை தொடங்கியுள்ளது. நவம்பர் 2021 இல், தென்னாப்பிரிக்க சிறை அதிகாரிகள் ஆஸ்கார் பிஸ்டோரியஸின் பரோலை பரிசீலிப்பதற்கான முதல் நடைமுறை நடவடிக்கைகளைத் தொடங்கினர், அவர் தனது காதலியைக் கொன்றதற்காக சிறையில் அடைக்கப்பட்டார்.
# ரே லூயிஸ்

**ரே லூயிஸ்** அமெரிக்க கால்பந்தாட்ட வீரர். பதினேழு ஆண்டுகளாக தேசிய கால்பந்து கழகத்தில் இருந்தார்.  
இதற்கு முன்னர் மியாமி பல்கலைக்கழகக் கல்லூரியின் குழுவிற்காக விளையாடினார்.  
மைய வரிசையில் விளையாடி, மதிப்பிற்குரிய வீரருக்கான விருதைப் பெற்றுள்ளார். பின்னர், ஈஎஸ்பிஎன் தொலைக்காட்சிக்காக பணிபுரிந்தார். 1996 முதல் 2012 வரை விளையாடி இருக்கிறார். இவர் நினைவாக, பால்டிமோரில் உள்ள வடக்கு நிழற்சாலைக்கு இவரது பெயர் இடப்பட்டுள்ளது. பால்டிமோர் ரேவன்ஸ் குழுவிலும் விளையாடியுள்ளார்.
# ஜேசன் காலின்ஸ்



***ஜேசன் காலின்ஸ்***' (பிறப்பு: திசம்பர் 2, 1978) அமெரிக்கக் கூடைப்பந்தாட்ட வீரர். தேசிய கூடைப்பந்தாட்ட கழகத்தில் விளையாடியவர். ஸ்டான்போர்டு பல்கலைக்கழகத்தில் பயின்றவர். இவர் ஓரினச் சேர்க்கையாளர் ஆவார். இவர் கலிபோர்னியாவில் உள்ள நார்த்ரிட்சு பகுதியில் பிறந்தவர். நியூ ஜெர்சி நெட்ஸ் என்ற குழுவிற்காக விளையாடியுள்ளார். பின்னர் மின்னசொட்டா டிம்பர்வுல்ஸ், மெம்பிஸ் கிரிஸ்லிஸ், பாஸ்டன் செல்டிக்ஸ், வாஷிங்டன் விசார்ட்ஸ் உள்ளிட்ட குழுக்களிலும் விளையாடியுள்ளார். 2001 முதல் 2013 வரை விளையாடியுள்ளார்.
# டி. பிருந்தா


**டி. பிருந்தா** (*T. Brinda*) என அறியப்படும் **தஞ்சாவூர் பிருந்தா** (1912 - 1996) ஒரு கருநாடக இசைப்பாடகரும் இசை ஆசிரியருமாவார்.  

## தொடக்ககால இசை அநுபவங்கள்
வீணை தனம்மாளின் பேத்தியான பிருந்தா முதலில் தனது தாயார் காமாட்சியிடம் இசை பயின்றார். இந்தப் பயிற்சி வீணை தனம்மாளின் பாணியில் இருந்தது. வசீகரிக்கும் தன்மை உடைய, ஆறுதலான நடையில், நுணுக்கமான கமகங்களுடன் இராகங்களைக் கையாளுதல் இந்தப் பாணியின் சிறப்பு. வீணை தனம்மாளும் இவருக்கு இசைப் பயிற்சி அளித்தார்.  

அதன் பின் சிறிது காலம் காஞ்சிபுரம் நாயினாப் பிள்ளையிடம் இசைப் பயிற்சி பெற்றார். நயினார் பிள்ளையின் பாணி கம்பீரமான, வேகமான அசைவுகளுடன் கூடிய லயத்தைக் கொண்டதாகும்.  

ஆகவே பிருந்தா தனம்மாளின் உன்னதமான, நுணுக்கமான பாணியையும் நயினா பிள்ளையின் ஆண்மை கம்பீரத்துடன் கூடிய பாணியையும் ஒன்றுசேர்த்து இழையோடுமாப் போல பாடினார்.  

## இசைப் பணி
### இசை அறிவு
இவரது அபிமானிகளும் இசை இரசிகர்களும் இவரை ஒரு அசாதாரண இசை அறிவு படைத்தவராக கருதினார்கள். இவர் பேகடா, முகாரி, சகானா, சுருட்டி, வராளி, யதுகுலகாம்போதி போன்ற சிக்கலான அமைப்பையும் நுணுக்கமான கமகங்களையும் கொண்ட இராகங்களை இசைப்பதில் வல்லவர். கருநாடக இசை மும்மூர்த்திகள், பட்னம் சுப்பிரமணிய ஐயர் ஆகியோரின் அரிய கீர்த்தனைகள், சேத்ரையாவின் பதம் மற்றும் ஜாவளிகளுக்கு இவர் ஒரு களஞ்சியமாக திகழ்ந்தார்.  

### இசை ஆசிரியர்
இவரின் இசை பாண்டித்தியமும் நிபுணத்துவத்துவமும் பல இசையாளர்களைக் கவர்ந்தது. அவர்கள் பிருந்தாவிடம் இசைப்பயிற்சி பெற வந்தார்கள். சங்கீத கலாநிதிகள் செம்மங்குடி சீனிவாச ஐயர், எம். எஸ். சுப்புலட்சுமி, ஆர். கே. ஸ்ரீகண்டன் ஆகியோர் அவரிடம் இசை கற்றனர். இசையாளர்கள் இராமநாதன் கிருஷ்ணன், அருணா சாய்ராம், சித்திரவீணை ரவிகிரண், பி. கிருஷ்ணமூர்த்தி, சித்திரவீணை கணேஷ், கே. என். சசிகிரண், கிரணவல்லி வித்யாசங்கர், கீதா ராஜா, பி. பாலசுப்பிரமணியன் ஆகியோர் பிருந்தாவின் முழு நேர மாணவர்கள். அவரது பேரனும் சீடருமாகிய திருவாரூர் எஸ். கிரீஷ் ஒரு சாதனை இசைக் கலைஞர் ஆவார்.  

### அரங்கு இசை
பிருந்தா தொடக்க காலத்தில் பெருமளவு தனது சகோதரியான டி. முக்தாவுடன் இணைந்தும் பிற்காலத்தில் தனது மகள் வேகவாகினி விஜயராகவனுடன் சேர்ந்தும் இசைக் கச்சேரிகள் செய்தார். இவர் அமெரிக்காவின் வாசிங்டன் மாநில சியாட்டில் பல்கலைக் கழகத்திலும் ஒரு வெளிப்பேர் கலைஞராகப் பணியாற்றினார்.  

## ஒரு சீடரின் பார்வையில்
இவரின் மாணவர்களில் ஒருவரான கிரணவல்லி வித்தியாசங்கர் *பிருந்தாம்மா* பற்றிக் கூறுவது:  

## இறப்பு
சிறிது காலம் நோய்வாய்ப் பட்டிருந்த பின் 1996 ல் காலமானார்.  

## விருதுகள்
- சங்கீத கலாநிதி விருது, 1976, வழங்கியது: சென்னை மியூசிக் அகாதமி
- சங்கீத கலாசிகாமணி விருது, 1973, வழங்கியது தி ஃபைன் ஆர்ட்ஸ் சொசைட்டி
- சங்கீத நாடக அகாதமி விருது, 1965
- குடியரசுத்தலைவர் விருது
- சுவராலயா புரஸ்கர் விருது
# சீனப் பெரும் கால்வாய்



**சீனப் பெரும் கால்வாய்** (*Grand Canal*) அல்லது **பெய்ஜிங்-கான்சு பெருங்கால்வாய்** (*Beijing-Hangzhou Grand Canal*) உலகின் நீளமான கால்வாய் அல்லது செயற்கை ஆறு ஆகும். இது பெய்ஜிங்கில் தொடங்கி எபாய், சான்டாங், ஜிங்சு மற்றும் சிஜியங் மாகாணங்கள் வழியாக மஞ்சள் ஆற்றையும் யாங்சி ஆற்றையும் இணைத்துப் பின் சிஜியங் மாகாணத்தின் கான்சூ நகரை அடைகிறது. கால்வாயின் பழைய தடமானது சுய் அரசமரபின் (581-618) கிமு ஐந்தாம் நூற்றாண்டைச் சேர்ந்தது. இது சீனாவின் குறிப்பிடத்தகுந்த சுற்றுலா இடங்களில் ஒன்றாகும் .  

கால்வாயின் மொத்த நீளம் 1,776 கி.மீ. (1,104 மைல்). இக்கால்வாயின் உயரமான இடம் சான்டாங் மலை உச்சியில் 42மீ (138 அடி) ஆகும். இக்கால்வாய் வரலாற்றின் எல்லா காலங்களிலும் பல்வேறு அறிஞர்களால் பாராட்டப்பட்டிருக்கிறது .  

மஞ்சள் ஆற்றில் அடிக்கடி ஏற்படும் வெள்ளம் இக்கால்வாயின் பாதுகாப்பிற்கும் செயல்பாட்டிற்கும் அச்சுறுத்தலாக இருந்தது. போர்காலங்களில் மஞ்சள் ஆற்றங்கரை உடைக்கப்பட்டு எதிரி படைகளின் முன்னேற்றம் தடைசெய்யப்பட்டது. இதனால் மக்களுக்குப் பொருளாதார முறையிலும் சிரமம் ஏற்பட்டது. சீரழிவாலும் அடிக்கடி பயன்பாட்டில் இல்லாமலும் இக்கால்வாய் போனாலும் சுய் ஆட்சிமரபு காலத்தில் இருந்தே சீனாவின் பொருளாதாரம் வளர்வதற்கு முதன்மையானதாக இக்கால்வாய் இருந்தது.  

## வரலாறு
### தொடக்ககால வரலாறு
# பியூரான் (விண்கலம்)



**பியூரான் விண்கலம்** என்பது (, , பனிப்புயல்) வடிவமைப்பிலும் செயல்பாட்டிலும் அமெரிக்காவின் விண்ணோடத்தை ஒத்த சோவியத் யூனியனின் சுற்றுப்பாதை வாகனமாகும். 1988-ஆம் ஆண்டில் மனிதரற்ற சோதனை பறத்தலுக்கு உட்படுத்தப்பட்டது; இதன்மூலம், விண்ணுக்கு அனுப்பப்பட்ட ஒரே சோவியத் விண்ணோடமாக இது திகழ்கிறது. சோவியத் யூனியனின் பிளவுக்குப் பிறகு, 1993-ஆம் ஆண்டில் *பியூரான் விண்கல* மேம்பாட்டுத் திட்டம் நிறுத்தப்பட்டது. பியூரான் விண்கலம், சோவியத் விண்ணோடமாக கருதப்பட்டது; இதன் வானூர்தி மட்டுமே மறுபயன்பாட்டுக்கு உகந்ததாகும் (உண்மையில், மறுபடியும் இது பறத்தலுக்கு பயன்படுத்தப்படவில்லை). விண்கலத்தின் முக்கியமான பகுதி - ஒரு முறை மட்டுமே பயன்படுத்தப்படக்கூடிய சக்திவாய்ந்த ஏவூர்தி பொறி (*எனெர்ஜியா*).  

பைக்கானூர் விண்வெளி ஏவுதளத்தின் விமானப் பணிமனையில் நிறுத்தப்பட்டிருந்த பியூரான் விண்கலம் (பறத்தலுக்குப் பயன்படுத்தப்பட்டது), 2002-ஆம் ஆண்டில் பணிமனை இடிந்து விழுந்ததில் முற்றிலும் சேதமானது.  

## குறிப்புதவிகள்
# பி.டி. கத்தரிக்காய்

வில் நடைபெற்ற போராட்டத்தின் மீது, பொதுமக்களுக்கும், அரசுக்கும் புலனாக்கும் படி, வைக்கப்பட்ட பலவகைக் கத்தரி காய்கள்|]]  
**பிடி கத்தரிக்காய்** (ஆங்கிலம்:Bt brinjal) என்பது மரபணு மாற்றக் கத்தரிக்காய் ஆகும். இது மண்ணுக்கடியில் இருக்கும் பாசில்லஸ் துரிஞ்சியென்சிஸ் பாக்டீரியாவிலிருந்து எடுக்கப்படும் மரபணுவைக்(Cry1Ac) கொண்டு மரபணு மாற்றம் செய்யப்படும் விதையிலிருந்து உருவாக்கப்படும் கத்தரிச் செடியாகும்.மஹிகோ ஜல்னா, மகாராஷ்டிராவைச் சார்ந்த ஒரு இந்திய விதை நிறுவனத்தினால் பி.டி கத்தரிக்காய் உருவாக்கப்பட்டது.  

இது நல்ல பூச்சி எதிர்ப்பு சக்தியும், அதிக விளைச்சலும், குறைந்த செலவும் மற்றும் குறைந்த சுற்றுச்சூழல் பாதிப்பை ஏற்படுத்தும் வகையிலும் உருவாக்கப்பட்டது. ஆனால் பி.டி. கத்தரிக்காயினால் மனித உடல் மற்றும் உயிர் பாதுகாப்பு, வாழ்வாதாரம் மற்றும் பல்லுயிர்க்கு பாதகமான தாக்கத்தை எற்படுத்தலாம் என்று கருதப்படுகிறது.
# அய்யப்பன் பாட்டு


கேரளத்தில் வாழும் அய்யப்ப பக்தர்கள் அய்யப்பனை வேண்டி நடத்துகிற கலையே அய்யப்பன் பாட்டு. இதை சாஸ்தாம்பாட்டு என்றும் அழைக்கின்றனர்.  
அய்யப்பன் பிறக்கும் முன்னர் இருந்த பந்தளம் நாட்டு ராஜா குடும்பத்துக் கதையை பாட்டாக பாடுவர்.  
தேவர்களுக்கும் அசுரர்களுக்கும் இடையிலான போர் உள்ளிட்ட பிற கதைகளையும் பாட்டில் கேட்கலாம்.  

## நிகழ்த்தும் முறை
இதில் குறைந்தது ஐவர் ஈடுபடுவர். அனைவரிடமும் உடுக்கை இருக்கும். பந்தலில் அமர்ந்துகொண்டு, நிலவிளக்கை ஏற்றி கணபதியையும், சரஸ்வதியையும் போற்றிப் பாடுவர். பின்னரே, மற்ற கடவுள்களைப் பற்றிப் பாட வேண்டும் என்பது விதி.  
பாட்டுப் பாடுகையில் சிலர் துள்ளவும் செய்வர். தீக்கனலில் இறங்குவதும் உண்டு. இலத்தாளம், உடுக்கை ஆகியவற்றைப் பயன்படுத்துவர். இரவு நேரங்களில் நிகழ்த்தப்படும்.  

## இணைப்புகள்
# நசியான் கிரகோரி



**நசியான் கிரகோரி** ( *Grēgorios ho Nazianzēnos*; c. 329 – 25 ஜனவரி 389 or 390 நன்கு கற்றறிந்த மெய்யியலாளரான இவர் ஹெலனிசக்கொள்கைகளை துவக்கத்திருச்சபையில் கொணரக்காரனியானார். பைசாந்தியப் பேரரசில் இறையியலாளர்களின் முன்னோடியாக இவர் கருதப்படுகின்றார்.  

கிரேக்க மற்றும் இலத்தீன் இறையியலாளர்களீடையே இவரின் திரித்துவம் குறித்த இறையியட்கொள்கைகள் அதிக தாக்கத்தை ஏற்படுத்தியதால் இவர் திரித்துவ இறையியலாளர் எனவும் அறியப்படுகின்றார். இவர் கப்போடோசிய தந்தையர்களுள் ஒருவராவார்.  

கிழக்கத்திய மற்றும் மேற்கத்திய கிறித்தவத்தில் இவர் புனிதர் என ஏற்கப்படுகின்றார். கத்தோலிக்க திருச்சபையில் இவர் மறைவல்லுநர்களுள் ஒருவராவார்; கிழக்கு மரபுவழி திருச்சபை மற்றும் கிழக்கு கத்தோலிக்க திருச்சபைகள் இவரை புனித யோவான் கிறிசோஸ்தோம் மற்றும் புனித பெரிய பசீலோடு சேர்த்து *மூன்று புனித தலைவர்கள்* (Three Holy Hierarchs) எனப்போற்றுகின்றது.
# இடையர்கள் குழந்தை இயேசுவை காணுதல்


**இடையர்கள் குழந்தை இயேசுவை காணுதல்** என்பது திருவிவிலியத்தின் புதிய ஏற்பாட்டில் கிறிஸ்துவின் பிறப்பிற்குப் பின் நடந்த நிகவாகும். இது இயேசு பிறந்ததை வானதூதர் இடையர்களுக்குத் தோன்றி அறிவித்ததன்பின், அவர்கள் குழந்தை இயேசுவைக் கண்டு வணங்கிய நிகழ்வாகும்.  

## விவிலிய குறிப்பு
காணும் இடையர்கள்]]  
இது திருவிவிலியத்தின் லூக்கா நற்செய்தியில் 2 ஆம் அதிகாரத்தில் குறிப்பிடப்பட்டுள்ளது (லூக்கா 2:8-20). அவ்வதிகாரத்தில் தங்கள் கிடையைக் காவல் காத்துக்கொண்டிருந்த இடையர்களுக்கு வானதூதர் தோன்றி "ஆண்டவராகிய மெசியா தாவீதின் ஊரில் பிறந்திருக்கிறார், குழந்தையைத் துணிகளில் சுற்றித் தீவனத் தொட்டியில் கிடத்தியிருப்பதைக் காண்பீர்கள்" எனக் கூறினார் என்றும், இதைக் கேட்ட அவர்கள் அக்குழந்தையை காண சென்று வணங்கி கடவுளைப்போற்றினர் என குறிப்பிடப்பட்டுள்ளது.  

## குடிலில் இந்நிகழ்வின் சித்தரிப்பு
கிறித்துமஸ் குடிலில் குழந்தை இயேசு, மரியாள், யோசேப்பு, தேவதூதர்கள், மூன்று அரசர்கள் ஆகியோருடன் இடையர்களையும் அவர்களுடைய கிடையையும் காட்சிப்படுத்துவது வழக்கமான ஒன்றாகும்.  

## ஆதாரங்கள்
# 1764



**1764** (MDCCLXIV) ஒரு ஞாயிற்றுக்கிழமையில் ஆரம்பமான ஒரு கிரெகோரியன் நெட்டாண்டாகும். 11-நாட்கள் பின்நோக்கிய பழைய யூலியன் நாட்காட்டியில் இது வியாழக்கிழமையில் ஆரம்பமானது.  

## நிகழ்வுகள்
- சனவரி 7 - அங்கேரியில் நூற்றுக்கணக்கான செக்கேலி இன மக்கள் ஆத்திரியர்களினால் படுகொலை செய்யப்பட்டனர்.
- பெப்ரவரி 15 - அமெரிக்க நகரம் செயின்ட் லூயிசு அமைக்கப்பட்டது.
- சூன் 21 - கனடாவின் கியூபெக் நகரில் கியூபெக் கசெட் இதழ் வெளிவந்தது. 2013 இன் படி வட அமெரிக்காவில் மிகப் பழைய நாளிதழ் இதுவாகும்.
- அக்டோபர் 15 - ஆர்க்காட்டு படைகளின் போர் வீரரும் கிழக்கிந்திய படைகளுக்கு படைத்தலைவராகவும் விளங்கிய மருதநாயகம் ஆங்கிலேயர்களினால் தூக்கிலிடப்பட்டார்.
- அக்டோபர் 22 - புக்சார் சண்டை: எக்டர் மன்ரோ தலைமையிலான பிரித்தானிய கிழக்கிந்திய நிறுவனத்தின் படைகள் முகலாயப் பேரரசர் இரண்டாம் ஷா ஆலம், அவுதின் நவாப், வங்காள நவாப் ஆகியோரின் கூட்டணிப் படைகளை வென்றன.

### நாள் அறியப்படாதவை
- பிரெஞ்சு அரசு போர்க்கால வரி அறவிடுவதை நிறுத்தியது.
- ஏர்மிட்டேச் அருங்காட்சியகம் அமைக்கப்பட்டது.

## பிறப்புகள்
- சார்ல்ஸ் கம்பர்லான்ட், இங்கிலாந்து துடுப்பாட்டக்காரர் (இ. 1835)

## இறப்புகள்
- சூலை 16 - ஆறாம் இவான், உருசியாவின் சார் மன்னன் (சிறையில் கொல்லப்பட்டான்) (பி. 1740)
- அக்டோபர் 15 - மருதநாயகம், ஆர்க்காட்டு படைகளின் போர் வீரர் (பி. 1725)
- அக்டோபர் 26 - வில்லியம் ஹோகார்த், ஆங்கிலேய ஓவியர் (பி. 1697)

## நாற்காட்டி
# நாசரேத்துக்குத் திரும்பிச் செல்லுதல்



**நாசரேத்துக்குத் திரும்பிச் செல்லுதல்** திருவிவிலியத்தின் புதிய ஏற்பாட்டில் குறிப்பிடப்பட்டுள்ள இயேசுவின் வாழ்க்கைக் காட்சி. அதன் படி யோசேப்பும், மரியாவும், குழந்தை இயேசுவுடன் எகிப்திலிருந்து நாசரேத்துக்கு வந்தனர் என லூக்கா நற்செய்தி குறிப்பிடுகிறது. அதன் பின் அவர்கள் நாசரேத்துவிலே வாழ்ந்து வந்தனர். இதனாலே இயேசு நசரேயன் எனவும் அழைக்கப்பட்டார் என குறிப்பிடப்பட்டுள்ளது.  

## விவிலிய குறிப்பு
இந்த காட்சியை லூக்கா நற்செய்தியும், மத்தேயு நற்செய்தியும் விவரிக்கின்றன. ஏரோது இறந்த பின், அவர்கள் இஸ்ரயேல் நாட்டுக்குச் செல்லுமாறு தூதர் பணித்தார். ஆனால் யூதேயாவில் அர்க்கெலா தன் தந்தைக்குப்பின் அரசாளுவதாகக் கேள்விப்பட்டு அங்கே போக யோசேப்பு அஞ்சியதால், கனவில் எச்சரிக்கப்பட்டுக் கலிலேயப் பகுதிகளுக்குப் புறப்பட்டுச் சென்றார். அங்கு அவர் நாசரேத்து எனப்படும் ஊருக்குச் சென்று அங்குக் குடியிருந்தார் எனவும், இவ்வாறு, "நசரேயன்" என அழைக்கப்படுவார் என்று இறைவாக்கினர்கள் உரைத்தது நிறைவேறியது எனவும் நற்செய்திகள் குறிப்பிடுகின்றன(மத்தேயு 2:19-23),(லூக்கா:2:39-40).  

## ஆதாரங்கள்
# உப்பாறு குடா



**உப்பாறு குடா** என்பது இலங்கையின் கிழக்கு மாகாண மாவட்டமான மட்டக்களப்பிலுள்ள ஒரு கழிமுகக் குடாவாகும்.  

இந்தக் குடாவில் சில சிறிய ஆறுகளும் கலக்கின்றன. இந்தக் குடா தெற்கில் கடலுடன் ஒரு சிறிய கால்வாய் மூலம் இணைக்கப்பட்டுள்ளது.  

இந்தக் குடா பசுமைக் காடுகளாலும் புதர்களாலும் சூழப்பட்டுள்ளது. இந்த நிலம் மீன்பிடிக்கும் நெற்பயிர்ச் செய்கைக்கும் பயன்படுகிறது.  

இந்தக் குடா சதுப்பு நிலங்களையும் கடற்தாவரங்களையும் அதிகமாகக் கொண்டுள்ளது. அதிக வகையான நீர்ப்பறவைகளை கவர்கிறது.  

-
# இயேசுவின் திருமுழுக்கு


இயேசு தனது பணி வாழ்வைத் தொடங்குவதற்கு முன் திருமுழுக்கு யோவானிடம் யோர்தான் நதிக்கரையில் திருமுழுக்கு பெற்றார். இந்நிகழ்வு மத்தேயு, மாற்கு, லூக்கா மற்றும் யோவான் நற்செய்திகளில் குறிப்பிடப்பட்டுள்ளன. இயேசுவின் உருமாற்றம், சிலுவைச் சாவு, உயிர்த்தெழுதல், விண்ணேற்றம் ஆகியவற்றுடன் திருமுழுக்கும் அவரின் இந்து முக்கிய வாழ்க்கை நிகழ்வுகளில் ஒன்றாக கருதி அனேக திருச்சபைகளில் ஆண்டின் முதல் அல்லது இரண்டாம் வாரங்களில் அனுசரிக்கப் படுகிறது. இந்நிகழ்வை கத்தோலிக்க திருச்சபையானது ஒளியின் மறைபொருள்களுள் ஒன்றாக ஜெபமாலையில் ஜெபிக்க பணிக்கிறது.  

## விவிலிய குறிப்புகள்

இயேசுவின் திருமுழுக்கானது மத்தேயு, மாற்கு, லூக்கா மற்றும் யோவான் ஆகிய நான்கு நற்செய்திகளிலும் காணக்கிடைக்கிறது.  

*மத்தேயு நற்செய்தியில்* இயேசு யோவானிடம் திருமுழுக்குப் பெற  
கலிலேயாவிலிருந்து யோர்தானுக்கு வந்தார்.  
யோவான், "நான்தான் உம்மிடம் திருமுழுக்குப் பெற வேண்டியவன்;  
நீரா என்னிடம் வருகிறீர்?" என்று கூறித் தடுத்தார்.  
இயேசு, "இப்பொழுது விட்டுவிடும்.  
கடவுளுக்கு ஏற்புடையவை அனைத்தையும்  
நாம் நிறைவேற்றுவதுதான் முறை" எனப் பதிலளித்தார்.  
அதற்கு யோவானும் இணங்கினார் என்றும் (மத்தேயு 3:13-17)  

*மாற்கு நற்செய்தியில்* அக்காலத்தில் இயேசு கலிலேயாவிலுள்ள  
நாசரேத்திலிருந்து வந்து  
யோர்தான் ஆற்றில் யோவானிடம் திருமுழுக்குப் பெற்றார் என்றும் (மாற்கு 1:9-11)  

*லூக்கா நற்செய்தியில்* மக்களெல்லாரும் திருமுழுக்குப் பெறும்  
வேளையில் இயேசுவும் திருமுழுக்குப் பெற்று,  
இறைவனிடம் வேண்டிக் கொண்டிருந்தபோது வானம் திறந்தது என்றும் (லூக்கா 3:21-22)  

**மூன்று நற்செய்திகளின் ஒற்றுமை**  

தூய ஆவி புறா வடிவில் தோன்றி அவர்மீது இறங்கியது.அப்பொழுது,  
"என் அன்பார்ந்த மகன் இவரே,  
இவர்பொருட்டு நான் பூரிப்படைகிறேன்"  
என்று வானத்திலிருந்து ஒரு குரல் ஒலித்தது. (மத்தேயு: 3:16-17)(மாற்கு 1:10-11)(லூக்கா 3:22)  

என்று மூன்று நற்செய்திகளிலும் ஒரிரு சொல் வேற்றுமைகளைத் தவிர ஒன்று போல் குறிப்பிடப்பட்டுள்ளது.  

ஆனால் யோவான் நற்செய்தியில் "தூய ஆவி புறாவைப்போல வானிலிருந்து இறங்கி இவர் மீது இருந்ததைக் கண்டேன்.  
இவர் யாரென்று எனக்கும் தெரியாதிருந்தது.  
ஆனால் தண்ணீரால் திருமுழுக்குக் கொடுக்கும்படி என்னை அனுப்பியவர்  
'தூய ஆவி இறங்கி யார்மீது இருப்பதைக் காண்பீரோ  
அவரே தூய ஆவியால் திருமுழுக்குக் கொடுப்பவர்' (யோவான் 1:32-33) என்று குறிப்பிடப்பட்டுள்ளது.  

*யோவான் நற்செய்தியில்* மூன்று நற்செய்திகளை விட தனித்துவமாக குறிப்பிடப்பட்டுள்ளது. திருமுழுக்கு யோவானின் வாழ்க்கைக் குறிப்பை குறிப்பிட்டு பின்னர் அனேகருக்கு திருமுழுக்கு கொடுப்பதாகவும், இயேசுவின் வருகையை முன் அறிவிப்பதாகவும், பின்னர் இயேசுவுக்கு திருமுழுக்கு கொடுத்து அதை தானே சான்று பகர்வதாகவும் குறிப்பிடப்பட்டுள்ளது. (யோவான் 1:19-34)  

## ஆதாரங்கள்
# யே ஹாய் முஹப்படீன் (தொலைக்காட்சி தொடர்)



**யே ஹாய் முஹப்படீன்** என்பது ஸ்டார் பிளஸ் டிவியில் ஒளிப்பாகும் இந்தி மொழித் தொலைக்காட்சி தொடர் ஆகும். இந்த தொடரை பாலாஜி டெலிபிலிம்ஸ் என்ற நிறுவன தயாரிக்கின்றது. இந்த தொடர் மஞ்சு கபூரின் எழுதிய நாவலை அடிப்படையாக கொண்டு எடுக்கப்பட்டுள்ளது.  

தமிழ் பெண்ணான இஷிதாவுக்கும் பஞ்சாபி பையனான தொழில் அதிபருக்கும் இடையில் உள்ள காதலை சொல்லுகின்றது. இந்த தொடர் தமிழ், மலையாளம், கன்னடம், பெங்காலி போன்ற மொழிகளில் மறுதயாரிப்பு செய்யப்பட்டுள்ளது என்பது குறிப்பிடத்தக்கது.  

## நடிகர்கள்
- திவ்யாங்கா திரிபாதி- Dr. இஷிதா விஸ்வநாதன் ஐயர்
- கரன் படேல் - ரமன் குமார் பல்லா
- ருஹாணிக்கா தவான் - ருஹி ரமன் குமார் பல்லா
- கெளதம் அகுஐா- ஆதித்யா ரமன் குமார் பல்லா
- அனிதா - ஷகுன்
# தில்லி சட்டமன்றத் தேர்தல், 2013


தில்லி சட்டமன்றத் தேர்தல் 4 திசம்பர் 2013ல் நடைபெற்று 8 திசம்பர் 2013ல் வாக்கு எண்ணிக்கை நடந்தது. எதிர்க்கட்சியாக இருந்த பாரதிய ஜனதா கட்சி அதிக இடங்களில் வெற்றிபெற்றிருந்த நிலையில் தனிப்பெரும்பான்மை பெறவில்லை. புதிய கட்சியான ஆம் ஆத்மி கட்சி 28 தொகுதிகளில் வெற்றி பெற்றது. ஆட்சி அமைக்க யாருக்கும் அறுதிப்பெரும்பான்மை கிடைக்காத நிலையில் தொங்கு சட்டமன்றம் நிலையில் இழுபறியில் இருந்தது.  

அதிக இடங்களில் வெற்றி பெற்றிருந்த போதிலும் தனிப்பெரும்பான்மை கிடைக்காததால், பாஜக ஆட்சி அமைக்க விருப்பமில்லை என்று தெரிவித்ததை அடுத்து ஆம் ஆத்மி கட்சிக்குக் காங்கிரஸ் வெளியிலிருந்து ஆதரவு தெரிவித்தது.
# விக்கிப்பீடியா:விக்கித் திட்டம் விக்கிப்பீடியா நண்பர்கள்

எல்லோரும் தொடர்ந்து பங்களிக்கும் விக்கிப்பீடியர்களாக விரும்புவதில்லை. அதே வேளை, தமிழ் விக்கிப்பீடியா பற்றிய நன்மதிப்பு கொண்டு இயன்ற வகையில் உதவ விரும்புகிறார்கள். தமிழ் விக்கிப்பீடியா பற்றிய விழிப்புணர்வை வலைப்பதிவர்கள், கல்வியாளர்கள், சமூகச் செயற்பாட்டாளர்கள் என்ற பரந்த வட்டத்தில் கொண்டு செல்வதன் மூலம், இது போல விக்கிப்பீடியா நண்பர்களைப் பெற்றுக் கொள்ள முடியும். தொலைநோக்கில், நமது வீச்சைக் கூட்ட இது உதவும்.  

2014 முதல் இத்திட்டம் செயற்படும். வாரம் ஒரு வலைப்பதிவர். 52 வாரங்களுக்கு 52 வலைப்பதிவர்கள். 2015ல் கல்வியாளர்கள், 2016ல் சமூகச் செயற்பாட்டாளர்கள் என்பது போன்று தொடர்ந்து இத்திட்டத்தினைத் தொடர்ந்து செயற்படுத்தலாம்.  

**திட்டத்தின் செயற்பாடு**  

ஒவ்வொரு வாரமும் ஒரு வலைப்பதிவரைத் தமிழ் விக்கிப்பீடியாவில் கட்டுரைகள் எழுதுமாறு வேண்டுவோம். குறைந்தது ஐந்து கட்டுரைகள். அவை ஒவ்வொன்றும் குறைந்தது 10 வரிகள் இருக்க வேண்டும். வலைப்பதிவரைப் பற்றிய சுருக்கமான அறிமுகத்தையும் அவரது ஐந்து கட்டுரைகளுக்கான இணைப்புகளையும் முதற்பக்கத்தில் காட்டுவோம். அவரது புகைப்படமும் இடம்பெறும். அவரது வலைப்பதிவுக்குக் கட்டுரைப் பெயர்வெளியில் இருந்தோ முதற்பக்கத்தில் இருந்தோ இணைப்பு தரப் போவதில்லை. ஆனால், அவரது பயனர் பக்கத்தில் வழமை போல் அவரது அனைத்து விவரங்களையும் தள இணைப்புகளையும் தரலாம்.  

வலைப்பதிவர்களிடம் இருந்து நாம் எதிர்பார்ப்பது: இவ்வாறு விக்கிப்பீடியாவில் எழுதுவதையும் அவரது கட்டுரைகளுக்கான இணைப்பையும் அவரது வலைப்பதிவு, சமூக ஊடகங்களில் தெரிவிக்க வேண்டும்.  

**இற்றை**  
- பயனர்கள் தாங்கள் அறிந்த வலைப்பதிவர்களிடம் இத்திட்டம் குறித்து எடுத்துரைத்து விக்கிப்பீடியாவில் பங்களிக்குமாறு வேண்டலாம். குறைந்தது எட்டு பேர் இவ்வாறு பங்களிக்கத் தொடங்கியவுடன், முதற்பக்கத்தில் காட்சிப்படுத்துவதைத் தொடங்கலாம். தங்கள் அழைப்பின் பெயரில் யார் யார் பங்களிக்கத் தொடங்கியுள்ளார்கள் என்பதை இங்கு தெரியப்படுத்தலாம்.
# டானியல் கொட்கே



**டானியல் கொட்கே** ஒரு கணனிப் பொறியளாளர் மற்றும் அப்பிள் நிறுவனத்தின் ஆரம்ப பணியாளர்களிள் ஒருவராகும்.  

## அப்பிள்
டானியல் கொட்கே அவர்கள் 1976இல் ஸ்டீவ் ஜொப்ஸ் மற்றும் ஸ்டீவ் வொஸ்னியக் ஆகியோர் ஸ்டீவ் ஜொப்ஸின் வீட்டு வாகனத் தரிப்பிடத்தில் அப்பிள் I கணனியைத் தயாரித்தபோது அந்தக் குழுவில் பங்குபற்றினார் என்பது குறிப்பிடத்தக்கது. அப்பிள் நிறுவனத்தைத் தயாரிக்க முன்னரே டானியல் கொட்கே மற்றும் ஸ்டீவ் ஜொப்ஸ் ஆகியோர் ரீட் கல்லூரியில் நண்பர்களாக இருந்தனர். இவர்கள் இருவரும் ஆண்மீக அறிவொளியைத் தேடி அமெரிக்காவில் இருந்து இந்தியா சென்று திரும்புமளவிற்கு நண்பர்களாக இருந்தனர். அப்பிள் I, அப்பிள் II, மக்கின்டோஸ் போன்ற செயற்றிட்டங்களில் டானியல் கொட்கே பணியாற்றியதுடன் மக்கின்டோசின் ஆரம்ப வெளியீடுகளின் உட்புறத்தில் டானியல் கொட்கேயின் கையெழுத்தைக் இன்றும் காணக்கூடியதாக உள்ளது.  

ஆயினும் அப்பிள் நிறுவனம் பங்குச்சந்தையில் இடம்பெற்ற போது டானியல் கொட்கேயிற்கு பங்குகள் எதனையும் வழங்க ஸ்டீவ் ஜொப்ஸ் மறுப்புத் தெரிவித்தார். டானியல் கொட்கேயிற்கு பூச்சியம் பங்குகளையே வழங்க முடியும் என்று கூறியதாக வோல்ட்டர் ஐசாக்சன் எழுதிய ஸ்டீவ் ஜொப்சின் சுயசரிதையில் தெரிவிக்கப்பட்டுள்ளது.
# கடை திறப்பு (நூல்)



**கடை திறப்பு** எனும் நூல் முருகு சுந்தரம் எழுதியதாகும். இந்நூலை குறளியம் வெளியிட்டுள்ளது. முனைவர் தமிழண்ணல், முனைவர் எழில் முதல்வன், பேராசிரியர் இ.சு. பாலசுந்தரம் ஆகியோர் இந்நூலைப் பற்றி குறிப்புரை எழுதியுள்ளார்.  

## உள்ளடக்கம்
### சொற்பொழிவுகள்
1. கட்டாரி நீட்டுகின்றார்
1. குடந்தூக்கும் குங்குமப்பூ
1. கண்ணீரில் கரைகின்றேன்
1. தொட்டில் துரைத்தனம்
1. அணிவகுப்பு ஓய்ந்தது
1. எச்சிலிலை நாகரிகம்
1. கூடல் நகர்பெற்ற பாடல்
1. தன்மானச் சூறைக்காற்று

### கடிதங்கள்
1. வேனில் வேதனை
1. கற்புச் சிறை
1. மாற்றான் தோட்டத்து மல்லிகை
1. விருந்துக்கு வந்த விருந்து
1. அன்பே என் மேகலையே
1. தெய்வீகப் பெருஞ்சுமை
1. கங்கையின் காதலன்
# காசிநாத் (நடிகர்)



**காசிநாத்** (*Kashinath (actor)*) ஒரு நடிகர். இவர் கன்னடத் திரைப்படங்களில் நடித்துள்ளார். திரைப்படங்களை தயாரித்து, இயக்கியும் உள்ளார். இந்திய சமூகத்தால் ஏற்கப்படாத கருத்துகளை தன் திரைப்படங்களில் வலியுறுத்துவார். நடிகர் உபேந்திரா, இசையமைப்பாளர் வி. மனோகர், மற்றும் இயக்குநர் சுனில் குமார் தேசாய் போன்ற புதிய திறமையாளர்களை அறிமுகப்படுத்திய பெருமைக்குரியவராக அறியப்படுகிறார். மேலும் பல தொழில்நுட்ப வல்லுநர்களுடன் இணைந்து கன்னடத் திரையுலகில் வெற்றி பெற்றுள்ளார்.  

இரட்டை அர்த்த வசனங்களையும் இவரது படங்களில் காண முடியும். ஏறத்தாழ நாற்பது திரைப்படங்களில் நடித்துள்ளார். இவரது திரைப்படங்களில் சில பிற மொழிகளில் மாற்றப்பட்டு வெளியாகியுள்ளன. முதன்முதலில் அமர மதுர பிரேம என்ற திரைப்படத்தில் நடித்தார். கடைசியான மிஸ்டர்,420 என்ற திரைப்படத்தில் நடித்தார். சில திரைப்படங்களைத் தயாரித்தும், நடனமாடியும், பாடியும் உள்ளார்.  

## திரைப்படங்கள்
- மிஸ்டர் 420
# கல்யாண் குமார்


**கல்யாண் குமார்** (*Kalyan Kumar*, 28 சூலை 1928 - 1 ஆகத்து 1999) என்பவர் ஒரு இந்திய நடிகராவார். இவர் ஒரு இயக்குநராகவும், தயாரிப்பாளராகவும் இருந்துள்ளார். இவர் 1950- 1999 காலகட்டத்தில் தமிழ், கன்னடம் ஆகிய மொழிகளில் முதன்மையாக நடித்துள்ளார். *நடசேகரா* (1954) என்ற புராண நாடகப்படத்தில் அறிமுகமான கல்யாண் குமார், ஐந்து தசாப்தங்களுக்கும் மேலாக இருநூற்றுக்கும் அதிகமான திரைப்படங்களில் நடித்துள்ளார். இவர் தமிழில் முதன்முதலாக நெஞ்சில் ஓர் ஆலயம் என்ற திரைப்படத்தில் நடித்தார். இவர் நடித்த கடைசி தமிழ்த் திரைப்படம் 1994 ஆம் ஆண்டு வெளியான ஜெய் ஹிந்த் ஆகும்.  

கல்யாண் குமார், அமரசிற்பி ஜகனாச்சாரி (1963) திரைப்படத்தின் வழியாக வண்ணப் படத்தில் நடித்த முதல் கன்னட நடிகர் என்ற பெருமையைப் பெற்றார். குமார் 1960கள் மற்றும் 1970களில் கன்னட திரைப்படங்களில் ராஜ்குமார், உதயகுமார் ஆகிய இரு நடிகர்களுடன் மூன்றாவது நடிகராக ஆதிக்கம் செலுத்தினர். நடிகர்கள் தங்களை நிலைநிறுத்திக் கொள்வது கடினமாக இருந்த நேரத்தில், கல்யாண் குமார் கன்னட திரைப்படங்களில் மட்டுமல்லாது, தமிழ் திரைப்படங்களிலும் முத்திரையைப் பதித்தார். கல்யாண் குமார் உதயகுமார், ராஜ்குமார் ஆகிய மூவரும் கன்னட திரையுலகில் "குமார திராயர்" (மூன்று குமார்கள்) என்று அழைக்கப்பட்டார்.  

## துவக்ககால வாழ்க்கை
கல்யாண் குமார், பிரித்தானிய இந்தியாவின், மைசூர் இராச்சியத்தின், பெங்களூரில், 1928, சூன், 7 அன்று தமிழ் ஐயங்கார் குடும்பத்தில் பிறந்தார். சொக்கண்ணா என்கிற சம்பத் குமாராக பாட்டனார் பெயரை இவருக்கு இவரது தந்தை சூட்டினார். இவரது பெற்றோர் இவரை மருத்துவராக்க விரும்பினர். ஆனால் தனக்கு நடிப்பில்தான் ஆர்வம் உள்ளது என்பதை தன் பெற்றோருக்கு தெரிவித்தார். இவர் பெங்களூரில் இருந்தால் திரைப்படம், நாடகம் என்று கெட்டுவிடுவார் என்று பம்பாயில் இருந்த *செராமிக்ஸ் இன்ஸ்டியூட்டில்* இவரது தந்தை சேர்த்துவிட்டார்.  

## தொழில்
பம்பாயில் திரைப்பட வாய்ப்புகிடைக்காத குமார், படிப்பை முடித்து பெங்களூர் திரும்பினார். *பெங்களூர் பைன் ஆர்ட்ஸ் அசோசியேசனில்* நாடகங்களில் நடிக்கத் தொடங்கினார். பம்பாயில் கல்யாண் குமார் புறக்கணிக்கபட்ட கதையைக் கேள்விப்பட்ட தயாரிப்பாளரும், இயக்குநருமான சி. வி. ராஜு கல்யாண் குமார் திரைப்பட வாய்ப்புக்காக பம்பாயில் அலைந்து திரிந்த கதையையே திரைக்கதையாக எழுதச் செய்து ஒரு நடிகன் உருவான கதையை கன்னடத்தில் *நடசேகரா* என்ற பெயரில் படமாக எடுத்தார். சேர்ந்து 1954 இல் வெளியான கன்னட மொழித் திரைப்படமான நடசேகராவில் (1954) கல்யாண் குமார் நாயகனாக அறிமுகமானார். ஜெ. ஜெயலலிதாவின் தாயார் சந்தியா, அத்தை வித்யாவதி ஆகியோருக்கு ஜோடியாக இவர் நடித்தார். இப்படமே திரைப்பட உலகம் குறித்து கன்னடத்தில் வெளியான முதல் படமாகும். இவரது தாயார் கல்யாணியம்மாவின் பெயரில் உள்ள முதல் பாதியில் உள்ள கல்யாண் என்பதை எடுத்து கல்யாண் குமார் என்ற திரைப்பெயரை ஏற்றார்.  

1965 ஆம் ஆண்டு *மாவன மகளு*, 1966 ஆம் ஆண்டு *படுகுவா தாரி* ஆகிய படங்களில் ஜெ. ஜெயலலிதாவுடன் கதாநாயகனாக நடித்தார். கன்னடத்தின் முதல் முழு நீள வண்ணப் படமான அமரசில்பி ஜகனாச்சாரியில் இவர் நடித்தார், அதில் இவர் சிற்பக்கலையில் சிறந்த ஒரு வரலாற்று நபரான ஜகனாச்சாரி வேடத்தில் நடித்தார்.  

## திரைப்படங்கள்
### தமிழ்த் திரைப்படங்கள்
- தாயின் கருணை
- தென்றல் வீசும்
- கடவுளின் குழந்தை
- நெஞ்சில் ஓர் ஆலயம்
- மணி ஓசை
# உதயகுமார் (கன்னட நடிகர்)


**உதயகுமார்**, கன்னடத் திரைப்பட நடிகர். இவருக்கு நடன சாம்ராட், கலா கேசரி உள்ளிட்ட சிறப்புப் பெயர்கள் உண்டு.  
இவர் 29 ஆண்டுகள் திரைத்துறையில் இருந்தவர். இவர் 153 கன்னடத் திரைப்படங்களிலும், 15 தெலுங்கு திரைப்படங்களிலும், 6 தமிழ்த் திரைப்படங்களிலும் ஒரு இந்தி திரைப்படத்திலும் நடித்துள்ளார். கன்னடத் திரையுலகின் முக்கிய நடிகர்களுள் ஒருவராகத் திகழ்ந்தார்.  

## நடித்த திரைப்படங்கள்
- இதே மஹாசுதின
- கள்ளர கள்ள
- சத்ய ஹரிஸ்சந்திரா
- சந்தவள்ளி தோட
- சந்திரகுமாரா
- சர்வக்ஞ
- சிடிலமரி
- சேடிகெ சேடு
- நந்தா தீப
- நாரி முனிதரே மாரி
- பலே பசவா
- பலே பாஸ்கரா
- பாக்யோதய
- பிளி ஹெண்ட்தி
- பெட்டத ஹுலி
- மதுமாலதி
- மரியாதை மஹல்
- மாத்ருபூமி
- மைசூரு டாங்க
- ரங்கமஹல் ரகசிய
- ரத்னகிரி ரகசிய
- விஜயனகரத வீரபுத்ர
- வீரகேசரி
- ஸ்ரீ ராமாஞ்சனேய யுத்த
- ஹேமாவதி
# கொழுமம்


**கொழுமம்** (ஆங்கிலம்:KOLUMAM-(KOZHUMAM)) இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டம், மடத்துக்குளம் வட்டம், மடத்துக்குளம் ஊராட்சி ஒன்றியத்தில் இருக்கும் ஒரு சிற்றூர். இந்தச் சிற்றூர் மடத்துக்குளம் வருவாய் வட்டத்தின் வருவாய் கிராமமான சங்கரராமநல்லூர் -கிழக்கு (கிராம எண்:37) இன் உட்கடை ஊர் ஆகும்.  

## பெயர் சிறப்பு
கொங்கு நாட்டில் வாழ்ந்த வள்ளல்களில் குமணவள்ளல் இவ்வூரைத் தலைநகராகக் கொண்டு ஆட்சி செய்ததாக அறியப்படுகிறது. அக்காலத்தில் இவ்வூர் குழுவூர் என அழைக்கப்பட்டதாக இங்குள்ள கரிய வரதராஜபெருமாள் கோவில் கல்வெட்டு தெரிவிக்கிறது.  

## அமைவிடம்
பழனியிலிருந்து உடுமலைப்பேட்டை செல்லும் வழியில் பழனியிலிருந்து சுமார் 20 கி.மீ.தூரத்திலும், உடுமலைப்பேட்டையிலில் இருந்து 18 கி.மீ.தூரத்திலும் அமைந்து உள்ளது. கடல் மட்டத்திலிருந்து 405 மீட்டர் உயரத்தில் உள்ளது. இந்த கிராமத்திலிருந்து வட கிழக்கே சுமார் 6 கி.மீ தூரத்தில் ஐவர்மலை சமணர் குகைகள் அமைந்துள்ளது.  

## முக்கிய பயிர்
இங்கு நெல் (பாரம்பரிய நெல் ரகங்கள்), கரும்பு, வாழை அதிகமாக விளைகின்றன. இது அமராவதியாற்றின் தெற்கு கரையில் அமைந்துள்ளதால் செழிப்பான நிலப்பகுதியாகும்.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, கொழுமம் கிராமத்தில் 681 வீடுகள் உள்ளது. இவ்வூரில் 2654 பேர் வசிக்கின்றார்கள்.இதில் ஆண்கள் 1339,பெண்கள்1315 பாலின விகிதம் 982. எழுத்தறிவு பெற்றவர்கள் 1420 பேர். இதில் 829 பேர் ஆண்கள்; 591 பேர் பெண்கள். எழுத்தறிவு பெற்றுள்ளோர் சதவீதம் 61.08%. ஆறு வயதுக்குட்பட்டோர் மொத்தம் 329 ஆண் குழந்தைகள் 174,பெண் குழந்தைகள் 155 ஆவர்.  

## நிர்வாக அலகு
- மாவட்டம்: திருப்பூர்
- வருவாய் கோட்டம்: உடுமலைப்பேட்டை
- வட்டம்:மடத்துக்குளம்
- வருவாய் கிராமம்: சங்கரராமநல்லூர்-கிழக்கு
- ஊராட்சி ஒன்றியம்: மடத்துக்குளம்
- ஊராட்சி மன்றம்(பஞ்சாயத்து):சங்கரராமநல்லூர்.
# அவசர மருத்துவம்


**அவசர மருத்துவம்** என்பது கடிய நோய்கள், காயங்கள், நீண்டகால நோய் ஒன்றினால் திடீரென்று தோன்றும் உயிர்கொல்லி நிலைமை முதலிய சந்தர்ப்பங்களால் பாதிப்படைந்திருக்கும் அனைத்துத் தரப்பு நோயாளிகளுக்கும் உயிரைக் காக்கவென உடனடியாக வழங்கப்படும் மருத்துவ சிகிச்சை முறைமையாகும். இது மருத்துவத்தின் ஒரு சிறப்புப் பிரிவாக அடங்குகின்றது. அவசர மருத்துவம் ஒரு அவசர சிகிச்சை தேவையான நோயாளிக்கு முதன்முதலில் கொடுக்கப்படும் மருத்துவ முறைமையாகும்.  
இம்மருத்துவ முறையில் பொதுவாக நீண்ட காலத்துக்கு அல்லது தொடர்ச்சியான பராமரிப்பு தேவைப்படாது. அவசர மருத்துவ நிபுணர்கள் நோயாளியின் நிலைமையைத் துரிதமாக அறிந்து, நோய் வகைகளை உடனடியாக அறுதியிட்டு, அதற்குரிய சிகிச்சையைத் தாமதமின்றி ஆரம்பித்து நோயாளியை மீள் நிலைக்குக் கொண்டுவருதல் அவசர மருத்துவத்தின் முக்கிய நோக்கமாகும். அவசர மருத்துவம் பல்வேறுபட்ட இடங்களில் மேற்கொள்ளப்படுகின்றது: மருத்துவமனையில் உள்ள அவசர மருத்துவப் பிரிவும் தீவிர கண்காணிப்புப் பிரிவும், மருத்துவமனைக்கு நோயாளியைக் கொண்டுவர முன்னர் சிகிச்சைகள் மேற்கொள்ளப்படும் அவசர மருத்துவச் சேவையகம், போர்க்காலம் அல்லது விபத்து போன்ற சில சந்தர்ப்பங்களில் நோய் அல்லது காயம் ஏற்பட்ட இடம்.  

பல்வேறு சந்தர்ப்பங்களில் உடனடிச் சிகிச்சை வழங்கப்படாதவிடத்து உயிருக்கு கெடுதி ஏற்படலாம். நெஞ்சு வலி, வயிற்று வலி, மூச்சுத் திணறல், இதயத்துடிப்பு ஒழுங்கின்மை மற்றும் பல சந்தர்ப்பங்களில் அவசர மருத்துவ உதவி தேவைப்படும். எடுத்துக்காட்டாக, கடிய வயிற்று வலியால் அவதிக்குள்ளாகி இருக்கும் ஒருவருக்கு குடல்வாலழற்சி ஏற்பட்டிருக்கலாம். உடனடியான அறுவைச்சிகிச்சை வழங்கப்படாதவிடத்து வயிற்றறையுறை அழற்சி ஏற்படும்; உயிருக்குக் கெடுதி ஏற்படுத்தும் நிகழ்வாக இது அமைகின்றது.
# கொமரலிங்கம்


**கொமரலிங்கம்** (ஆங்கிலம்:KOMARALINGAM-) இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டம், மடத்துக்குளம் வட்டம், மடத்துக்குளம் ஊராட்சி ஒன்றியத்தில் இருக்கும் ஒரு பேரூராட்சி . மடத்துக்குளம் வருவாய் வட்டத்தின் வருவாய் கிராமம் (கிராம எண்:39) ஆகும்.  

## பெயர் சிறப்பு
கொங்கு நாட்டில் வாழ்ந்த வள்ளல்களில் குமணவள்ளல் பின் வந்தோர் இவ்வூரை தலைநகராகக் கொண்டு ஆட்சி செய்ததாக அறியப்படுகிறது. அக்காலத்தில் இவ்வூர் அமராவதி ஆற்றின் கரையில் இருந்ததால் கரையூர் என அழைக்கப்பட்டதாக இங்குள்ள கல்யாண பெருமாள் கோவில் கல்வெட்டு தெறிவிக்கிறது.  

## அமைவிடம்
பழனியிலிருந்து உடுமலைப்பேட்டை செல்லும் வழியில் பழனியிலிருந்து சுமார் 22 கி.மீ.தூரத்திலும், உடுமலைப்பேட்டையிலில் இருந்து 12 கி.மீ.தூரத்திலும் அமைந்து உள்ளது. கடல் மட்டத்திலிருந்து 415 மீட்டர் உயரத்தில் உள்ளது. இந்த கிராமத்திலிருந்து வட கிழக்கே சுமார் 7 கி.மீ தூரத்தில் ஐவர்மலை சமணர் குகைகள் அமைந்துள்ளது.  

## முக்கிய பயிர்
இங்கு நெல் (பாரம்பரிய நெல் ரகங்கள்), கரும்பு, வாழை அதிகமாக விளைகின்றன. இது அமராவதியாற்றின் வடக்குக் கரையில் அமைந்துள்ளதால் செழிப்பான நிலப்பகுதியாகும்.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, கொழுமம் கிராமத்தில் 1816 வீடுகள் உள்ளது. இவ்வூரில் 11737 பேர் வசிக்கின்றார்கள்.இதில் ஆண்கள் 5888,பெண்கள்5849 பாலின விகிதம் 962. எழுத்தறிவு பெற்றவர்கள் 6467 பேர். இதில் 3726 பேர் ஆண்கள்; 2741 பேர் பெண்கள். எழுத்தறிவு பெற்றுள்ளோர் சதவீதம் 62.38%. ஆறு வயதுக்குட்பட்டோர் மொத்தம் 1341 ஆண் குழந்தைகள் 680,பெண் குழந்தைகள் 661 ஆவர்.  
## நிர்வாக அலகு
- மாவட்டம்: திருப்பூர்
- வருவாய் கோட்டம்: உடுமலை
- வட்டம்:மடத்துக்குளம்
- வருவாய் கிராமம்: கொமரலிங்கம்
- பேரூராட்சி:கொமரலிங்கம்.
# சந்தன மேரி

**சந்தன மேரி** பெண்கள் உரிமைகள், ஒடுக்கப்பட்ட மக்களின் உரிமைகள் தொடர்பாகச் செயற்பட்டுவரும் ஒரு பொதுவுடமைச் சமூகச் செயற்பாட்டாளர். இவர் உழைக்கும் பெண்கள் இயக்கம் என்ற அமைப்பைத் தொடங்கி நடத்தி வருகிறார். இவர் சமூகக் கருத்துக்கள் உள்ள பாடல்களை பாடவும் வல்லவர்.  

## இளமைக் கால வாழ்வு
பர்மாவில் படைத்துறை ஆட்சி ஏற்பட்ட போது சிறு வயதில் தமிழகத்தில், சிவகங்கை மாவட்டம் சூராணத்துக்கு இடம்பெயர்ந்தார்.  

## விருதுகள்
2013 இக்கான நீயா நானாவின் சமூகப் போராளிக்கான விருதை இவர் பெற்றார்.
# குருசாமி பாலசுப்பிரமணியன்

**குருசாமி பாலசுப்பிரமணியன்** (கும்பகோணம், தமிழ்நாடு) ஒரு சமூக சேவையாளர், காந்தியடிகள் நற்பணிக் கழகம் அமைப்பாளர். சிறு வணிகரான இவர் காந்தியடிகள் நற்பணிக் கழகம் ஊடாக சுமார் 300 வரையான வசதி குறைந்த மாணவர்களுக்கு இலவசக் கல்வியை வழங்க ஏற்பாடு செய்துள்ளார்.  

## விருதுகள்
2013 இக்கான நீயா நானாவின் சிறந்த நம்பிக்கையாளர் விருதை இவர் பெற்றார்.
# குறுங்காடு தங்கசாமி

**குறுங்காடு தங்கசாமி** தமிழகத்தில் குறுங்காடு வளர்ப்பில் முன்னோடிகளில் ஒருவர். இவர் புதுக்கோட்டையில் சேந்தங்குடியில் இருந்த வறண்ட 10 ஏக்கர் நிலத்தை சில பத்து ஆண்டுகளில் குறுங்காடாக மாற்றினார். குறுங்காடு வளர்ப்பினால் பணம் ஈட்ட முடியும் என்றும் நிரூபித்தார்.  

விவசாயிகள் தமக்கு சொந்தமான நிலத்தில் மூன்றில் ஒரு பங்கிலாவது ஒரு குறுங்காட்டை உருவாக்க வேண்டும் என்று இவர் பரிந்துரைக்கிறார். பயன்படுத்தப்படாமல் இருக்கும் அரசு நிலங்களிலும் அரசு பல வகை மரங்களை நட வேண்டும் என்று இவர் கூறுகிறார்.
# மைத்ரீ சிறப்பு பள்ளி



**மைத்ரீ சிறப்பு பள்ளி** சென்னையைச் சேர்ந்த ஒரு சிறப்பு பள்ளியாகும். இது மன நலம் குன்றிய குழந்தைகளுக்காக மன நலம் குன்றிய குழந்தைகளின் பெற்றோர்களால் நடத்தப்படும் ஒரு பள்ளியாகும்.  

## அமைப்பு
மைத்ரீ, 1994ல் தொடங்கப்பட்ட ஒரு சிறப்பு பள்ளியாகும். தங்கள் மனவளர்ச்சி குன்றிய குழந்தைகள் செல்ல எந்த நல்ல பள்ளியும் இல்லாத நிலையில் ஏழு பெற்றோர்களால் 1994 இல் தொடங்கப்பட்டது. இந்த பள்ளியில் 600க்கு மேற்பட்ட பெற்றோர்கள் பங்கு கொண்டுள்ளனர்.  

## கிளைகள்
- பெரம்பூர்
- தாம்பரம் கிழக்கு
- மேற்கு மாம்பலம்.
- கொளத்தூர்
- கே. கே. நகர்
- உள்ளகரம்
- மூலக்கடை
- பெருங்களத்தூர்
# கடுங்குளிர் ஏவூர்தி இயந்திரம்

|ஏரியான் 5 செலுத்து வாகனத்திலுள்ள கடுங்குளிர் இயந்திரம்'']]  

**கடுங்குளிர் ஏவூர்தி இயந்திரம்** (*Cryogenic* rocket engine) என்பது செயற்கைக் கோள்களை விண்ணில் செலுத்தும் ஏவூர்தியில் பயன்படுத்தப்படும் இயந்திரம் ஆகும். அதிக எடையுடைய செயற்கைக் கோள்களையும், செலுத்து வாகனத்தையும் விண்வெளியில் அதிக உயரத்தில் செலுத்த இந்த இயந்திரம் பயன்படுத்தப்படுகிறது. இவ்வியந்திரத்தில் கடுங்குளிரில் உள்ள ஆக்ஸிஜன் மற்றும் ஹைட்ரஜன் வளிமங்கள் எரிபொருளாகப் பயன்படுகின்றன. பல்வேறு வகையான வாயுக் கலவைகள் எரிபொருட்களாகப் பரிசோதிக்கப்பட்டபின் இந்த இரு வாயுக்கள் சிறந்தவை என முடிவெடுக்கப்பட்டது. சாடர்ன் V செலுத்து வாகனம் சந்திரனை அடைந்ததற்கு இந்த இயந்திரமே முக்கியக் காரணமாகும். இது தொடர்பாக உருசியாவின் நிகோலாய் சிமியோனாவ் (Nikolai Semyonov) அமெரிக்காவானது ரஷ்யாவின் விண்வெளித் திட்டங்களைத் அழிக்க நினைக்கிறது எனக் குற்றம் சாட்டினார். அதன் பின் இவை எரிபொருளாக உபயோகப்படுத்தப்படுகின்றன. இவ்விரு எரிபொருட்களும் எரியும் இயந்திரத்தின் உட்புறச் சுவரை வடிவமைப்பது மிகவும் சிக்கலானதாகும். இத்தகைய கடும் குளிரைத் தாங்கும் உலோகங்கள் உருவாக்குவதற்கு அதிக ஆராய்ச்சியும், பணமும் தேவையான ஒன்று. எனவே உலகில் மிகக் குறைந்த நாடுகளே இவ்வியந்திரத்தை வடிவமைத்துள்ளன.  

## இந்தியா
ஜி. எஸ். எல். வி செலுத்து வாகனத்தில் கடுங்குளிர் இயந்திரம் பயன்படுத்தப்படடு 2014 ஆம் ஆண்டு ஜனவரி மாதம் 5 ஆம் தேதி செலுத்தப்பட உள்ளது.  
மேலும் ஜி.எஸ்.எல்.வி - மார்க் 3 ராக்கெட் உருவாக்கப்பட்டுவருகிறது. இது இன்னும் சோதித்துப் பார்க்கும் கட்டத்தை எட்டவில்லை. இது நான்கு முதல் ஐந்து டன் எடைகொண்ட செயற்கைக்கோளை 35 ஆயிரம் கி.மீ. உயரத்துக்குச் செலுத்தும் திறன் கொண்டது. இந்த கடுங்குளிர் இயந்திரத்தைச் சோதித்துப் பார்க்க தமிழ் நாட்டில் திருநெல்வேலி மாவட்ட எல்லையில் நாகர்கோவில் நகருக்கு அருகே மகேந்திரகிரியில் திரவ இயக்கத் திட்ட மையம் உள்ளது.  

## இந்தியாவின் முயற்சிகள்
- 2010 ஆம் ஆண்டு ஏப்ரலில் ஜி.எஸ்.எல்.வி. ஸ்ரீஹரிகோட்டாவிலிருந்து ஏவப்பட்டது. இதில் 2,220 கிலோகிராம்கள் எடை கொண்ட ஜிசாட்-4 செயற்கைக்கோள் வைக்கப்பட்டிருந்தது. செலுத்து வாகனத்தின் மூன்றாவது அடுக்கில் இருந்த கடுங்குளிர் (கிரையோஜெனிக் இன்ஜின்) இயந்திரம் செயல்படாமல் போனதால் தோல்வி அடைந்தது.
- 2010 ஆம் ஆண்டு டிசம்பர் மாதம் ஜி.எஸ்.எல்.வி மீண்டும் செலுத்தப்பட்டது. செல்லும் பாதையிலிருந்து திசை மாறியதால், கடலுக்கு மேலாக நடு வானில் அழிக்கப்பட்டது. சில தவறான இணைப்புகளால் இத்தோல்வி ஏற்பட்டது.
- 2013 ஆகஸ்டு மாதம் ஜி.எஸ்.எல்.வி-யைச் செலுத்த எல்லா ஏற்பாடுகளும் செய்யப்பட்டன. செலுத்தப்படுவதற்கு சுமார் ஒரு மணி நேரம் இருந்த சமயத்தில், இயந்திரத்தில் ஏதோ ஒழுக்கு கண்டுபிடிக்கப்பட்டு செலுத்துவது ரத்துசெய்யப்பட்டது.
- 2014 ஆம் ஆண்டு ஜனவரி மாதம் 5 ஆம் தேதி இந்திய நேரப்படி மாலை 04:18 மணிக்கு வெற்றிகரமாக விண்ணில் ஏவப்பட்டது.

## இந்த இயந்திரத்தைக் கொண்டுள்ள நாடுகள்
தற்போது கீழ்கண்ட ஆறு இடங்கள் மட்டுமே இந்த இயந்திரத்தைக் கொண்டுள்ளன.  

- ஐக்கிய அமெரிக்கா
- ஐரோப்பிய விண்வெளி நிறுவனம்
- ரஷ்யா
- சீனா
- இந்தியா
- ஜப்பான்
# மூக்கப்பிள்ளை


மூ.**மூக்கப்பிள்ளை** புத்தனாம்பட்டி நேரு நினைவுக்கல்லூரியை நிறுவியவர் ஆவார்.  

## **தோற்றம்**
மூக்கப்பிள்ளை திருச்சி மாவட்டத்தில் அமைந்துள்ள புத்தனாம்பட்டியில் 1885 ஆம் ஆண்டு பிறந்தார். இவர்தம் தந்தையார் முத்தியபிள்ளை, அன்னையார் சின்னம்மா ஆவார்.  
## கல்விப்பணி
புத்தனாம்பட்டியில் 1941 ஆம் ஆண்டு ஷண்முகநாதன் துவக்கப்பள்ளியை நிருவகிக்கத் தொடங்கிய மூக்கப்பிள்ளை 1946 ஆம் ஆண்டு அதனை உயர் தொடக்கப்பள்ளியாக உயர்த்தினார். மேலும் அப்பள்ளியில் சாதி வேறுபாடின்றி எல்லாக் குழந்தைகளும் கல்வி பயில வகை செய்தார். கிராமத்தில் வசிக்கும் ஏழை எளிய மக்களும் கல்வி அறிவு பெறுவதற்காக 1947 ஆம் ஆண்டு நேருவின் பெயரில் நடு நிலைப்பள்ளியைத் துவக்கினார். மலேயாவில் வசித்து வந்த தன்னுடைய மகன் முத்தையன் இறந்தவுடன் கிடைக்கப்பெற்ற ஆயுள் பாதுகாப்பீட்டு நிதி ரூபாய் 30000/- யை தன் குடும்பத்திற்கு செலவிடாமல் ஒரு கட்டிடத்தை எழுப்பி 1956 இல் நேரு ஆசிரியப்பயிற்சிப் பள்ளியை தொடங்கினார். அவருடையக் கல்விப்பணி காமராஜர் ஒராசிரியர் பள்ளிகளுக்கு பல ஆசிரியர்களை உருவாக்கிக் கொடுத்தது. மேலும் பள்ளிக்கல்வியுடன் நின்று விடாமல் 1967ஆம் ஆண்டு நேரு நினைவுக் கல்லூரியை துவக்கினார்.  

## தேசியப்பார்வை
மூக்கப்பிள்ளையின் வாழ்வு முழுவதும் நாட்டுப்பற்று நிறைந்திருந்தது. தான் நிறுவிய கல்வி நிறுவனத்திற்கு நேருவின் பெயரை வைத்தார். தன் மூத்த மகனுக்கு தேசத் தந்தையின் நினைவாக காந்தி என்றும், தன் மகள்களுக்கு முறையே சுயராஜ்யம், சுதந்திரம் என்றும், தன் பேத்திகளுக்கு குடியரசு, சோஷலிசம் என்றும் பெயரிட்டுத் தன்னுடைய தேசியப்பார்வையை வெளியிட்டார்.
# பாகுபலி (திரைப்படம்)



**பாகுபலி** (*Baahubali*) என்பது சூலை 2015ல் வெளியான தெலுங்குத் திரைப்படம் ஆகும். இது தமிழிலும் மூலப் பதிப்பாகவே வெளியானது. இந்தியிலும், மலையாளத்திலும் டப்பிங் முறையில் மொழிமாற்றம் செய்யப்பட்டு ஒரே நேரத்தில் திரையிடப்பட்டது. இதனை இராஜமௌலி இயக்கியுள்ளார். 3-டி (முப்பரிமாண) தொழில்நுட்பத்தில் 250 கோடி மதிப்பீட்டில் உருவானது.  

## நடிகர்கள்
- பிரபாஸ் - சிவு, சிவுடு (எ) பாகுபலி (அ) மகேந்திர பாகுபலி & அமரேந்திர பாகுபலி
- அனுஷ்கா - தேவ சேனா
- ராணா - பல்வாள் தேவன் / பல்லாள தேவா
- தமன்னா - அவந்திகா
- ரம்யா கிருஷ்ணன் - சிவகாமி
- சத்யராஜ் - கட்டப்பா
- நாசர் - பிங்கள தேவன் / பிஜ்ஜல தேவா
- ரோகிணி - சங்கா
- ராகேஷ் வர்ரே - பல்வாள் தேவன் / பல்லாள தேவா வின் நண்பன்
- தனிகெல்லா பரணி - சுவாமிஜி
- அதிவி செஷ் - பத்ருடு / பத்ரா
- பிரபாகர் - கலகேய அரசர்
- சுதீப் (பிரதிமை) - அஸ்லாம் கான்
- எஸ். எஸ். ராஜ மௌலி (பிரதிமை)
- நோரா ஃபாடெஹி (பிரதிமை)
- ஸ்கேர்லெட் மெல்லிஸ் வில்சன் (பிரதிமை)
- கேப்ரிலா பெர்டான்டே (பிரதிமை)
மற்றும் பலர்  

## இசை
மேலும் விவரங்களுக்கு பாகுபலி (ஒலி வரி).
# 1753



**1753** (**MDCCLIII**) ஒரு திங்கட்கிழமையில் ஆரம்பமான ஒரு சாதாரண கிரிகோரியன் ஆண்டாகும். 11-நாட்கள் பின்தங்கிய பழைய யூலியன் நாட்காட்டியில் இவ்வாண்டு ஒரு வெள்ளிக்கிழமையில் ஆரம்பமானது.  

## நிகழ்வுகள்
- மார்ச் 1 - சுவீடனில் கிரெகொரியின் நாட்காட்டி அறிமுகப்படுத்தப்பட்டது. புதிய நாட்காட்டிக்கும் பழைய யூலியன் நாட்காட்டிக்கும் இடையிலான 11 நாட்கள் வேறுபாட்டினால் பெப்ரவரி 17 இற்கு அடுத்த நாள் மார்ச் 1 ஆக்கப்பட்டது.

- மே 1 - கரோலஸ் லின்னேயஸ் "உயிரினங்களின் வகைப்பாடு" (*Species Plantarum*) என்ற நூலை வெளியிட்டார்.
- சூலை 7 - பிரித்தானிய நாடாளுமன்றம் யூதர்களுக்குக் குடியுரிமை வழங்கியது.
</onlyinclude>  

## பிறப்புகள்
- டிசம்பர் 3 - சாமுவேல் கிராம்டன், ஆங்கிலேயக் கண்டுபிடிப்பாளர் (இ. 1827)

## இறப்புகள்
- ஜனவரி 11 - சர் ஹேன்ஸ் ஸ்லோன், ஐரிய மருத்துவர் (பி. 1660)

## 1753 நாற்காட்டி
# சின்னி ஜெயந்த்



**சின்னி ஜெயந்த்** (ஆங்கிலம்:Chinni_Jayanth, பிறப்பு: ஜூலை 26, 1960) ஒரு தமிழ் நகைச்சுவை நடிகர், திரைப்படத் தயாரிப்பாளர், இயக்குநர், பலகுரலில் பேசும் கலைஞர் ஆவார். இவர் 1984ஆம் ஆண்டு ரஜினிகாந்த் நடித்த கை கொடுக்கும் கை என்ற படத்தின் மூலம் தமிழ்த் திரைப்படத்துறையில் அறிமுகமானார். இவர் 300-இற்கும் அதிகமான திரைப்படங்களுக்கு மேல் நடித்துள்ளார். 30 ஆண்டுகளுக்கு மேல் இவர் திரைத்துறையில் நடித்து வருகின்றார்.  

தமிழக அரசின் கலைமாமணி விருதினை 2009 ஆம் ஆண்டு பெற்றார்.. இவர் பல குரல் ஆராய்ச்சி செய்து வருவதற்காக சர்வதேச திறந்தவெளி மாற்று மருத்துவப் பல்கலைக்கழகத்தின் மதிப்புறு முனைவர் பட்டமும் பெற்றுள்ளார்.  

## ஆரம்பகால வாழ்க்கை
சின்னி ஜெயந்த், சென்னை ராமகிருஷ்ணா மிசன் மாணவர் இல்லத்தின் முன்னாள் மாணவர் ஆவார். இவர் ராயப்பேட்டை புதிய கல்லூரியில் படிக்கச் சென்றார். பின்னர் தரமணியில் உள்ள தமிழ்நாடு திரைப்பட, தொலைக்காட்சி நிறுவனத்தில் தனது நடிப்புப் படிப்பை (டிப்ளமோ இன் பிலிம் டெக்னாலஜி, DFTech) முடித்தார்.  

## திரைத்துறை வாழ்க்கை
இயக்குநர் மகேந்திரன் இயக்கத்தில் நடித்த கை கொடுக்கும் கை படத்தில் விசித்திரமான வில்லனுக்கு துணை வேடத்தில் நடித்து 1984 இல் ஜெயந்த் தனது நடிப்புத் தொழிலைத் தொடங்கினார்.  

இவர் தனது தனித்துவமான நகைச்சுவை பாணியால் தனக்கென ஒரு சிறப்பம்சத்தை உருவாக்கினார். அதில் சில தனித்துவமான வார்த்தைகளான கில்ஃபான்ஸ், சில்ஃபான்ஸ் போன்றவற்றை உருவாக்கியது, இது இளைஞர்களிடையே கோபத்தை ஏற்படுத்தியது. கிழக்கு வாசல், இதயம், கண்ணெதிரே தோன்றினால், சின்ன புள்ள திரைப்படங்களில் அவரது துணை வேடங்கள் பார்வையாளர்களால் விரும்பப்பட்டன.  

ஜெயந்தின் நடிப்பில் சின்ன புள்ள (1994) ரேவதியுடன் நல்ல வரவேற்பு கிடைத்தது. இந்தப் படத்தில் ஜெயந்த் மனநலம் குன்றிய நபராக நடித்திருந்தார். இந்தப் படம் இவரது நிறுவனமான அஷ்டலட்சுமி கிரியேட்டர்சின் முதல் தயாரிப்பாகும்.  

இவரது இயக்கத்தில் அறிமுகமாகியது உனக்காக மட்டும் என்ற படம். இவர் இயக்கிய இரண்டாவது படம் கானல் நீர். இதில் ஜே.கே. ரித்தேஷ், மனிசா சட்டர்ஜி ஆகியோர் முக்கிய கதாபாத்திரங்களில் அறிமுகமாகினர்.  

இவரது கடைசி இயக்கம் நீயே என் காதலி (2010) திரைப்படம் திரை நாடகத்தில் முக்கியப் பங்கு வகித்தது. இந்தப் படத்தை சென்னை சுஷ்மா மல்டிமீடியா, எச்டி ஸ்டுடியோவில் நிபுணர்கள் சுரேஷ் மேனனும் பிரையன் ஜென்னிங்சும் தரப்படுத்தினர்.
# பரட்டை என்கிற அழகுசுந்தரம்



**பரட்டை என்கிற அழகுசுந்தரம்** என்பது 2007-இல் வெளிவந்த தமிழ்த் திரைப்படம் ஆகும். இப்படத்தினை சுரேஷ் கிருஷ்ணா இயக்கியுள்ளார். இப்படம் 2005-இல் வெளிவந்த **ஜோகி** என்னும் கன்னடத் திரைப்படத்தின் தமிழ்ப்பதிப்பு ஆகும்.  

## விமர்சனம்
பிலிமி பீட் வலை தளத்தில் எழுதிய விமர்சனத்தில் "ஒரிஜினல் கதையை மாற்ற வேண்டாம் என நினைத்துப் படத்தை இயக்கியிருக்கிறார் சுரேஷ்கிருஷ்ணா. ஆனால் அதற்காக தனுஷின் உடல்வாகு, நடிப்புத் திறன் ஆகியவற்றைப் பற்றிக் கவலைப்படாமல் எடுத்ததுதான் தப்பாகப் போய் விட்டது. தாய், மகனை அடிப்படையாக வைத்து எடுக்கப்பட்ட இப்படம், ரசிகர்களை திருப்திப்படுத்தாமல், எரிச்சலடைய வைத்து விட்டது" என்று எழுதியிருந்தனர்.
# வலைவாசல்:அப்பிள் நிறுவனம்/செய்திகள்

இப்பகுதியிலுள்ளவை விக்கிப்பீடியாவின் அப்பிள் நிறுவன வலைவாசலின் ஒரு பிரிவான செய்திகள் என்ற பகுதியில் காட்சிப்படுத்தப்பட்டவை.  

தாங்களும் ஆப்பிள் நிறுவன வலைவாசலில் காட்சிப்படுத்துவதற்கான தகவலை **பரிந்துரைக்கலாம்**. (காப்பகமானது காட்சிப்படுத்தப்பட்டதன் அடிப்படையில் அடுக்கப்பட்டுள்ளது.)  

;வடிவமைப்பு  
<pre>  

- 
- 
- 
- 
- 
- 

| <div>**...முன்மொழிய**</div> | } |
| --- | --- |

<noinclude>  

</noinclude>  

</pre>  

## காப்பகம்

## 1
வலைவாசல்:அப்பிள் நிறுவனம்/செய்திகள்/1  

## 2
வலைவாசல்:அப்பிள் நிறுவனம்/செய்திகள்/2  

## 3
வலைவாசல்:அப்பிள் நிறுவனம்/செய்திகள்/3  

## 4
வலைவாசல்:அப்பிள் நிறுவனம்/செய்திகள்/4  

## 5
வலைவாசல்:அப்பிள் நிறுவனம்/தகவல்கள்/5  

## 6
வலைவாசல்:அப்பிள் நிறுவனம்/செய்திகள்/6  

## 7
வலைவாசல்:அப்பிள் நிறுவனம்/செய்திகள்/7  

## 8
வலைவாசல்:அப்பிள் நிறுவனம்/செய்திகள்/8  

## 9
வலைவாசல்:அப்பிள் நிறுவனம்/செய்திகள்/9  

## 10
வலைவாசல்:அப்பிள் நிறுவனம்/செய்திகள்/10  

## பரிந்துரைகள்
இங்கு தங்கள் பரிந்துரைகளை இடலாம்.
# அம்பரீஷ்


**அம்பரீஷ்** (*Ambareesh*, மே 29, 1952 – 24 நவம்பர் 2018),) கன்னடத் திரைப்பட நடிகர் மற்றும் அரசியல்வாதி ஆவார். இவர் கர்நாடகாவின், மண்டியா மாவட்டம், மலவள்ளி தாலுகாவில் உள்ள தொட்டஅரசினகெரே கிராமத்தில் பிறந்தார். இவர் 1972 முதல் 2012 வரை பல கன்னடத் திரைப்படங்களில் நடித்தார். கர்நாடக அரசின் திரைப்பட விருதும், நந்தி விருதும் பிற சிறப்பு விருதுகள் பலவற்றையும் பெற்றுள்ளார். இவர் இந்திய தேசிய காங்கிரஸ் கட்சியின் உறுப்பினர் ஆவார். இவர் நடித்த திரைப்படங்களின் எண்ணிக்கை இருநூறைத் தாண்டும். இவர் ரஜினியுடன் பிரியா என்ற தமிழ் படத்தில் நடித்தார்.  

## இறப்பு
கன்னட நடிகர் அம்பரீஷ் சிறுநீரகக் கோளாறால் அவதிப்பட்டு வந்த நிலையில் நவம்பர் 24, 2018 அன்று இரவு 11 மணியளவில் மாரடைப்பு காரணமாக, பெங்களூரில் உள்ள ஒரு தனியார் மருத்துவமனையில் காலமானார்.  

## திரைப்படங்கள்
1. நாகரஹாவு
1. பங்காரத கள்ள
1. சீதையல்ல சாவித்ரி
1. மகதேஸ்வர பூஜாபல
1. சுபமங்களா
1. பாக்கியஜோதி
1. ஒந்தே ரூப எரடு குணா
1. தேவர கண்ணு
1. ஹுடுகாடத ஹுடுகி
1. கதாசங்கமா
# வலைவாசல்:அப்பிள் நிறுவனம்/அறிமுகம்


ஆப்பிள் நிறுவனம் (முந்தையப்பெயர்: ஆப்பிள் கம்ப்யூட்டர் நிறுவனம்) ஒரு அமெரிக்கக் கணினி மற்றும் நுகர்வோர் இலத்திரனியல் கருவிகள் நிறுவனமாகும். இந்த நிறுவனமானது 1976 ஆம் வருடம் ஏப்ரல் ஒன்றாம் நாள் குபெர்டினோ, கலிபோர்னியாவில் துவங்கப்பட்டது. கணினி மட்டுமின்றி ஐப்பாடு, ஐஃபோன் போன்ற நுகர்வோர் இலத்திரனியல் கருவிகள் மற்றும் மாக் ஓ.எசு பணிசெயல் முறைமை, ஃபைனல் கட் ப்ரோ, ஐடியுன்ஸ், ஐலைஃப் போன்ற மென்பொருளையும் உருவாக்குகிறது இந்த நிறுவனம். இந்த நிறுவனத்தின் பிரதம நிறைவேற்று அதிகாரியாகவும் (CEO), தவிசாளராகவும் டிம் குக் விளங்குகின்றார். 2010 செப்டம்பர் கணக்கெடுப்பின்படி, உலகளவில் இந்நிறுவனத்தில் 49,400 பேர் வேலை செய்கிறார்கள்.  

மேலும்...  

<noinclude></noinclude>
# ஆலந்துறைப்பட்டு



**ஆலந்துறைப்பட்டு** கடலூர் மாவட்டத்தில் விருத்தாச்சலம் வட்டத்தில், கருவேப்பிலங்குறிச்சியில் இருந்து பேரளையூர் செல்லும் வழியில் 3-ஆவது கிலோமீட்டரில் அமைந்துள்ள ஒரு கிராமம் ஆகும். கிட்டத்தட்ட 75 குடும்பங்கள் உள்ள இந்த கிராமத்தில் 600-இற்கும் மேற்பட்ட மக்கள் வசிக்கின்றனர்.  

கிராமத்தின் பெரும்பகுதி விளைச்சல் நிலமாகையால் மக்களின் முக்கியத்தொழில் வேளாண்மை ஆகும். மழைக்காலத்தில் நீர்ப்பாசனம் சத்தியவாடி பெரிய ஏரி, தீவலூர் பெரிய ஏரி உள்ளதால் கரும்பு நெல்லும் பயிரிடப்படுகிறது. மின்மோட்டார் மூலமே நீர்ப்பாசனம் நடைபெறுகிறது.  
இவ்வூரில் 5 வரை இருபாலரும் படிக்கும் வகையில் ஊராட்சி ஒன்றிய தொடக்கப்பள்ளி ஒன்று உள்ளது. அருகில் நந்தப்பாடி, தீவலூர், சத்தியவாடி, பேரளையூர் ஆகிய ஊர்கள் உள்ளன.  

## பெயர்க் காரணம்
ஆலந்துறை ஈஸ்வரர் கோவில் பகுதி இருந்து பிரிந்தது  மக்கள் கோவிலின் பெயரால் ஊரை உருவாக்கினர் என்று கருதுகின்றனர்.  

## சுற்றியுள்ள ஊர்கள்
# வலைவாசல்:அப்பிள் நிறுவனம்/உங்களுக்குத் தெரியுமா?

இப்பகுதியிலுள்ளவை விக்கிப்பீடியாவின் ஆப்பிள் நிறுவன வலைவாசலின் ஒரு பிரிவான உங்களுக்குத் தெரியுமா? என்ற பகுதியில் காட்சிப்படுத்தப்பட்டவை.  

தாங்களும் ஆப்பிள் நிறுவன வலைவாசலில் காட்சிப்படுத்துவதற்கான தகவலை **பரிந்துரைக்கலாம்**. (காப்பகமானது காட்சிப்படுத்தப்பட்டதன் அடிப்படையில் அடுக்கப்பட்டுள்ளது.)  

;வடிவமைப்பு  
<pre>  

- 
- 
- 
- 
- 
- 

| <div>**...முன்மொழிய**
</div> | } |
| --- | --- |

<noinclude>  

</noinclude>  

</pre>  

## காப்பகம்

## 1
வலைவாசல்:அப்பிள் நிறுவனம்/தகவல்கள்/1  

## 2
வலைவாசல்:அப்பிள் நிறுவனம்/தகவல்கள்/2  

## 3
வலைவாசல்:அப்பிள் நிறுவனம்/தகவல்கள்/3  

## 4
வலைவாசல்:அப்பிள் நிறுவனம்/தகவல்கள்/4  

## 5
வலைவாசல்:அப்பிள் நிறுவனம்/தகவல்கள்/5  

## 6
வலைவாசல்:அப்பிள் நிறுவனம்/தகவல்கள்/6  

## 7
வலைவாசல்:அப்பிள் நிறுவனம்/தகவல்கள்/7  

## 8
வலைவாசல்:அப்பிள் நிறுவனம்/தகவல்கள்/8  

## 9
வலைவாசல்:அப்பிள் நிறுவனம்/தகவல்கள்/9  

## 10
வலைவாசல்:அப்பிள் நிறுவனம்/தகவல்கள்/10  

## பரிந்துரைகள்
இங்கு தங்கள் பரிந்துரைகளை இடலாம்.  

1. ஸ்டீவ் ஜொப்ஸ்
# டைகர் பிரபாகர்


**டைகர் பிரபாகர்**, இந்தியத் திரைப்பட நடிகர் ஆவார். இவர் தமிழ், கன்னடம், தெலுங்கு, மலையாளம், இந்தி மொழித் திரைப்படங்களில் நடித்துள்ளார். இருப்பினும், கன்னடத் திரைத்துறையில் முன்னணி நடிகராக விளங்கினார். இவரது மனைவி ஜெயமாலா நடிகை ஆவார்.  

## திரைப்படங்கள்
- மாஃபியா
- பாம்பே தாதா
- மைடியர் டைகர்
- கலியுக பீமா
- அக்னி பரீட்சை
- சக்தி
- ராஜா யுவராஜா
- பிரேமலோகா
- கோபி கல்யாணா
- அஜீத்
- பாஸ்
- பெங்களூரு ராத்திரியல்லி
- ஜுவாலா
# ஸ்ரீநாத் (நடிகர்)


**ஸ்ரீநாத்** கன்னடத் திரைப்பட நடிகர் ஆவார். ஏறத்தாழ 40 ஆண்டுகாலம் திரைத்துறையில் பணியாற்றியவர். இவர் உதயா டிவியின் துணைத் தலைவரும் ஆவார். 1967 முதல் 2012 வரை நடித்துள்ளார். சிறந்த கன்னடத் திரைப்பட நடிகருக்கான விருதைப் பெற்றார். கர்நாடக அரசின் உயரிய விருதான கர்நாடக ராஜ்யோற்சவ விருதையும் பெற்றுள்ளார். பாரதீய ஜனதா கட்சியில் பணியாற்றியுள்ளார்.  

## திரைப்படங்கள்
- சுபமங்களா
- ஹள்ளி ஹைத
- பாயிண்ட் பரிமளா
- மானச சரோவர்
- தரணிமண்டல மத்யதொளகெ
- பட்டணக்கெ பந்த பத்னியரு
- சிகாரி
- பதுகு பங்காரவாயிது
- நினகாகி நானு
- கிலாடி ஜோடி
- எஸ். பி. பார்கவி
- ஹுடுகாடத ஹுடுகி
- தர்மசேரெ
- பங்காரத மனுஷ்ய
- பாவனகங்கா